โดนเหยียด 'แก่' ต้องทำอย่างไร? เปิด 3 วิธีรับมือ เมื่อถูกเลือกปฎิบัติในที่ทำงานเพราะอายุ

คนทำงานรุ่นใหญ่จำนวนไม่น้อยในออฟฟิศ มักจะถูกหาว่า ‘ไม่พร้อมที่จะทำงาน’ หรือ ‘ไม่มีคุณสมบัติเหมาะสมสำหรับบทบาทงานนั้นๆ เพราะอายุมากเกินไป’ รวมไปถึงการถูกตั้งคำถามเกี่ยวกับคุณสมบัติการทำงาน และไม่ได้รับความเคารพ ฯลฯ เหล่านี้ล้วนเป็นตัวอย่างของการถูกเหยียดอายุ

ตามรายงานของนิตยสารฟอร์จูน ซึ่งอ้างผลสำรวจของ MyPerfectResume ที่ได้สำรวจพนักงานชาวอเมริกัน 1,003 คนพบว่า พนักงานระดับเชี่ยวชาญกว่า 99% ที่มีอายุมากกว่า 40 ปีเชื่อว่า องค์กรของตนมีการแบ่งแยกและเหยียดอายุในระดับหนึ่ง นอกจากนี้กลุ่มตัวอย่างดังกล่าวส่วนใหญ่เชื่อว่า วัยทำงานที่มีอายุมากกว่ามักตกเป็นเป้าหมายของการกลั่นแกล้ง

ไม่เพียงเท่านั้น พนักงานสูงวัยส่วนใหญ่ 92% บอกว่ารู้สึกกดดันจนต้องปกปิดอายุ หรือลดทอนประสบการณ์การทำงานของตนเอง เพื่อหลีกเลี่ยงการรับรู้เชิงลบในการทำงาน

ในขณะที่การวิจัยของ McKinsey & Co. และ Lean In ซึ่งเป็นองค์กรไม่แสวงหากำไรที่ทำงานเพื่อส่งเสริมศักยภาพของผู้หญิง ก็สำรวจพบว่า พนักงานผู้หญิงรุ่นใหม่ เป็นกลุ่มที่โดนเหยียดอายุในที่ทำงานมากกว่าพนักงานผู้ชายในวัยเดียวกัน

อย่างไรก็ตาม หากคุณรู้สึกว่าตัวเองโดนเหยียดอายุ (ไม่ว่าจะวัยไหนก็ตาม) จนรู้สึกว่าตนเองไม่มีค่าในการทำงาน ผู้เชี่ยวชาญแนะนำให้ฝึกรับมือกับคนนิสัยเสียในออฟฟิศด้วย 3 วิธีเหล่านี้

1. ถามคำถามเชิงลึกกับคนที่เหยียดอายุใส่เรา
2. สร้าง ‘รายการผลงานความสำเร็จ’ ของคุณเก็บไว้เสมอ
3. ค้นหาเครือข่ายการส่งเสริมเรื่องาน หรือมองหาผู้เต็มใจที่จะให้คำปรึกษาอย่างแท้จริง

อ่านต่อ:เผยแพร่ครั้งแรก วันที่ 10 มกราคม 2568

#กรุงเทพธุรกิจ #InsightforOpportunities